Ντιέγκο Μαρτίνεθ

Ο Ντιέγκο Μαρτίνεθ Πένας (ισπανικά: Diego Martínez Penas) (γενν. 16 Δεκεμβρίου 1980) είναι Ισπανός επαγγελματίας προπονητής ποδοσφαίρου. Είναι ο τωρινός προπονητής του Ολυμπιακού Πειραιώς.

Αφού ξεκίνησε την προπονητική σταδιοδρομία του στις κατώτερες κατηγορίες, έκανε αρκετές δουλειές στη Σεβίλλη ΦΚ, συμπεριλαμβανομένου του βοηθού προπονητή και προπονητή της Β ομάδας. Αργότερα ήταν προπονητής των Οσασούνα, Γρανάδα, με την οποία κέρδισε την άνοδο στην  Πριμέρα Ντιβισιόν και Εσπανιόλ.

Σταδιοδρομία ως ποδοσφαιριστής 
Γεννημένος στο Βίγκο, στη Ποντεβέδρα της Γαλικίας, ο Μαρτίνεθ αγωνιζόταν ως πλάγιος αμυντικός, ικανός να παίξει και στις δύο πλευρές. Πέρασε τη νεανική του σταδιοδρομία στη Θέλτα Βίγο και στην Κάδιθ, αγωνιζόμενος την πρώτη για εννέα χρόνια.

Σταδιοδρομία ως προπονητής

Πρώτα χρόνια 
Ο Μαρτίνεθ αποσύρθηκε ως ποδοσφαιριστής σε ηλικία 20 ετών και ξεκίνησε την προπονητική του σταδιοδρομία με τις ομάδες νέων της ΚΝ Ιμπέριο ντε Αλμπολότε, ενώ έπαιζε και για την πρώτη ομάδα. Στο διάστημα αυτό σπούδασε και για πτυχίο.

Το 2004, μετακόμισε στην Αρένας ΚΝ, όντας αρχικά υπεύθυνος των ακαδημιών.

Ως βοηθός προπονητή στη σεζόν 2005–06, ο Μαρτίνεθ διορίστηκε προπονητής της πρώτης ομάδας τον Ιούλιο του 2006, στην Τερθέρα Ντιβισιόν. Την επόμενη χρονιά διορίστηκε προπονητής της Μοτρίλ ΚΦ, στην οποία παρέμεινε για δύο χρόνια.

Σεβίλλη 
Τον Οκτώβριο του 2009, ο Μαρτίνεθ μετακόμισε στη Σεβίλλη ΦΚ, όπου εντάχθηκε στο προπονητικό επιτελείο. Ήταν επικεφαλής της Γ ομάδας του συλλόγου την επόμενη σεζόν, και στη συνέχεια ήταν προπονητής της ομάδα Β ομάδας.

Στις 22 Μαΐου 2012, ο Μαρτίνεθ ορίστηκε βοηθός στην πρώτη ομάδα, αντικαθιστώντας τον Χάβι Ναβάρο. Στις 13 Ιουνίου 2014, διορίστηκε στο τιμόνι της Σεβίγια ΑΚ στη Σεγούντα Ντιβισιόν Β, όπου κατάφερε να πετύχει την άνοδο στη Σεγούντα Ντιβισιόν το 2016.

Αφού απέφυγε τον υποβιβασμό με τη Σεβίγια ΑΚ, ο Μαρτίνεθ επέλεξε να μην ανανεώσει το συμβόλαιό του και διορίστηκε προπονητής της ΚΑ Οσασούνα στις 14 Ιουνίου 2017. Στις 7 Ιουνίου 2018, έφυγε από τον σύλλογο, αφού απέτυχε να προβιβαστεί μέσω των πλέι οφ.

Γρανάδα 
Στις 14 Ιουνίου 2018, ο Μαρτίνεθ διορίστηκε προπονητής της Γρανάδα ΚΦ, με την οποία κέρδισε την άνοδο στην Πριμέρα Ντιβισιόν στο τέλος της σεζόν. Ήταν ο νεότερος προπονητής της σεζόν 2019–20 και η ομάδα του απόλαυσε το καλύτερο ξεκίνημά της στο πρωτάθλημα, αφού κατέκτησε 20 πόντους σε 10 αγώνες, φέρνοντας τους Ναζαρίς στην κορυφή της βαθμολογίας για δύο εβδομάδες. Ως αποτέλεσμα, στις 14 Νοεμβρίου 2019, ανταμείφθηκε με επέκταση συμβολαίου ενός έτους έως το 2021.

Ο Μαρτίνεθ βραβεύτηκε με το Τρόπαιο Μιγκέλ Μουνιόθ (από κοινού με τον Χοσέ Μπορνταλάς) από τη Marca στις 16 Δεκεμβρίου 2019, για τις προσπάθειές του στην προηγούμενη σεζόν. Με την κατάκτηση της 7ης θέσης στην πρώτη του σεζόν, η ομάδα προκρίθηκε για πρώτη φορά στο ΟΥΕΦΑ Γιουρόπα Λιγκ. Σε εκείνη την εκστρατεία, έφτασαν στα προημιτελικά, πριν αποκλειστούν από τη Μάντσεστερ Γιουνάιτεντ.

Στις 27 Μαΐου 2021, ο Μαρτίνεθ επέλεξε να επιτρέψει τη λήξη του συμβολαίου του. Στη συνέχεια πέρασε χρόνο στην Αγγλία, παρακολουθώντας ποδοσφαιρικούς αγώνες και μαθαίνοντας από προπονητές με έδρα την Αγγλία, συμπεριλαμβανομένων των Πεπ Γκουαρδιόλα, Ραφαέλ Μπενίτεθ, Φρανκ Λάμπαρντ και Σίσκο Μουνιόθ.

Εσπανιόλ 
Στις 31 Μαΐου 2022, ο Μαρτίνεθ διορίστηκε προπονητής της ΡΚΝ Εσπανιόλ, με διετές συμβόλαιο. Στις 3 Απριλίου, μετά από τέσσερις συνεχόμενες ήττες, αποχώρησε από τον σύλλογο.

Ολυμπιακός 
Στις 20 Ιουνίου 2023, ο Ολυμπιακός ανακοίνωσε την πρόσληψη του Ντιέγκο Μαρτίνεθ για τη θέση του προπονητή.

Διακρίσεις

Ως προπονητής

Ατομικές 

 Τρόπαιο Μιγκέλ Μουνιόθ: 2018–19

Παραπομπές

Εξωτερικοί σύνδεσμοι 
 

Ισπανοί ποδοσφαιριστές
Αμυντικοί ποδοσφαιριστές
Ισπανοί προπονητές ποδοσφαίρου
Προπονητές Σεγούντα Ντιβισιόν Β
Προπονητές ποδοσφαίρου ΚΑ Οσασούνα
Προπονητές Σεγούντα Ντιβισιόν
Προπονητές ποδοσφαίρου Γρανάδα ΚΦ
Προπονητές Πριμέρα Ντιβιζιόν
Προπονητές ποδοσφαίρου ΡΚΝ Εσπανιόλ
Προπονητές ποδοσφαίρου Ολυμπιακού Πειραιώς
Προπονητές Σούπερ Λιγκ Ελλάδας
Ξένοι προπονητές ποδοσφαίρου στην Ελλάδα
Ισπανοί προπονητές ποδοσφαίρου στο εξωτερικό